Държавен вестник, бр. 66, 2023 г., стр. 151

БРОЙ  66	
Д Ъ Р Ж А В Е Н  В Е С Т Н И К 	
СТР.  151  
„на хартиен носител и/или на електронен 
носител“, а накрая се добавя „съгласувано с 
Българската народна банка“;
б) в т. 36 след думите „ваучери за храна“ 
се добавя „на хартиен носител“;
в) създава се т. 36а:
„36а. „Ваучери за храна на електронен но­
сител“ са платежни инструменти, които могат 
да бъдат използвани само по ограничен начин 
и отговарят на условията по чл. 2, ал. 1, т. 11, 
буква „в“ от Закона за платежните услуги и 
платежните системи, предоставени чрез рабо­
тодателя на работниците и служителите, вклю­
чително на тези по договори за управление, 
които се използват за заплащане на храна и 
хранителни продукти в ресторанти, заведения 
за бързо обслужване и обекти за търговия с 
храни, включително магазини за хранителни 
стоки, супермаркети, хипермаркети и други, 
осъществяващи дейност в съответствие с
изискванията на Закона за храните, съгласно 
сключен договор за обслужване с оператор. 
Ваучерите за храна на електронен носител не 
са електронни пари по смисъла на Закона за 
платежните услуги и платежните системи. 
Електронен носител може да бъде физически 
електронен носител или виртуален електронен 
носител и се зарежда само с ваучери за храна 
от оператор.“;
г) точки 61 и 62 се изменят така:
„61. „Обща годишна квота за предоставяне 
на ваучери за храна на хартиен и електронен 
носител“ е общата номинална стойност на 
ваучерите за храна на хартиен и електронен 
носител за съответната година, които опера­
торите могат да предоставят на работодатели 
при условията на чл. 209 и чл. 209а.
62. „Индивидуална квота за предоставяне 
на ваучери за храна на хартиен и електронен 
носител“ е номиналната стойност на ваучерите 
за храна на хартиен и електронен носител, 
които оператор може да предостави на рабо­
тодатели по тази квота.“;
д) създава се т. 119:
„119. „Преместване“ за целите на чл. 182, 
ал. 1, т. 4 е това по смисъла на Насоките за 
регионална държавна помощ (2021/С 153/01).“
§ 25. (1) Операторите по чл. 209, ал. 3 от 
Закона за корпоративното подоходно облагане 
могат да отпечатват и предоставят ваучери за 
храна на хартиен носител до 30 юни 2024 г.
(2) За периода от 1 януари 2024 г. до 30 
юни 2024 г. данъчно задължените лица могат 
да предоставят на наетите лица за конкретен 
месец само ваучери за храна на хартиен но­
сител по чл. 209 от Закона за корпоративното 
подоходно облагане или само ваучери за храна 
на електронен носител по чл. 209а от Закона 
за корпоративното подоходно облагане.
(3) Издадените до 31 декември 2022 г. от 
министъра на финансите разрешения по 
чл. 209, ал. 3 и 4 от Закона за корпоративното 
подоходно облагане се прекратяват от 1 юли 
2024 г. Изискванията на наредбата по чл. 209, 
ал. 6 от Закона за корпоративното подоходно 
облагане се прилагат до нейното изменение 
съгласно ал. 7 за всички издадени ваучери 
на хартиен носител до изтичане на тяхната 
валидност.
(4) През 2023 г. конкурс за издаване на 
разрешения за извършване на дейност като 
оператор по наредбата по чл. 209, ал. 6 от 
Закона за корпоративното подоходно облагане 
не се провежда.
(5) Лице, което желае от 1 януари 2024 г. да 
извършва дейност като оператор по чл. 209а 
от Закона за корпоративното подоходно об­
лагане, в срок от 1 ноември 2023 г. до 15 но­
ември 2023 г. подава заявление до министъра 
на финансите за получаване на разрешение, 
когато отговаря на следните условия:
1. има внесен основен (регистриран) капи­
тал не по-малко от 2 млн. лв. към момента 
на подаване на документите за издаване на 
разрешение;
2. е регистрирано по Закона за данък върху 
добавената стойност;
3. не е в производство по несъстоятелност 
или в ликвидация;
4. няма подлежащи на принудително из­
пълнение публични задължения към момента 
на подаване на документите за разрешение;
5. се представлява от лица, които:
а) не са осъждани за умишлено престъп-
ление от общ характер, освен ако са реаби­
литирани, като за българските граждани 
обстоятелството относно съдимостта се ус­
тановява служебно;
б) не са били членове на управителен или 
контролен орган на дружество, прекратено с 
обявяване в несъстоятелност през последните 
две години, предхождащи датата на решението 
за откриване на производство по несъстоя­
телност, ако са останали неудовлетворени 
кредитори;
6. разполага с ваучер за храна на елек­
тронен носител, който отговаря на следните 
изисквания:
а) съдържа уникален идентификационен 
номер, който позволява индивидуализиране 
и проследяване на електронния носител;
б) съдържа фирмата на оператора и единния 
идентификационен код, определен от Аген­
цията по вписванията, съответно единния 
идентификационен код по БУЛСТАТ;
в) съдържа фирмата на работодателя и 
единния идентификационен код, определен от 
Агенцията по вписванията, съответно единния 
идентификационен код по БУЛСТАТ;
г) съдържа текст със забрана за тегленето 
на пари в брой от ваучера за храна на елек­
тронен носител;
д) съдържа текст със забрана за покупка 
на вино, спиртни напитки, пиво и тютюневи